4.1
α. Η σωστή σειρά αναδίπλωσης ενός πρωτεϊνικού μορίου είναι:
ΙΙ. Τα αμινοξέα συνδέονται μεταξύ τους και φτιάχνουν μια πολυπεπτιδική αλυσίδα (πρωτοταγής δομή).
Ι. Η πολυπεπτιδική αλυσίδα αναδιπλώνεται και αποκτά είτε ελικοειδή είτε πτυχωτή μορφή (δευτεροταγής δομή).
IV. Η πολυπεπτιδική αλυσίδα αναδιπλώνεται στο χώρο (τριτοταγής δομή).
III. Οι επιμέρους πολυπεπτιδικές αλυσίδες συνδυάζονται μεταξύ τους (τεταρτοταγής δομή).
Το αντίστοιχο επίπεδο οργάνωσης αναφέρεται με έντονα γράμματα μετά από κάθε πρόταση.
[bookmark: _GoBack]β. Μία ανθρώπινη πρωτεΐνη με περισσότερες από μία πολυπεπτιδικές αλυσίδες, που έχει, συνεπώς τεταρτοταγή διαμόρφωση στο χώρο, είναι η αιμοσφαιρίνη. Οι παράγοντες που μπορούν να προκαλέσουν καταστροφή της τελικής της διαμόρφωσης είναι οι ακραίες τιμές θερμοκρασίας και pH.

4.2
[bookmark: _heading=h.gjdgxs]α. Η πρόταση Ι αναφέρεται στο πείραμα των Avery, Mac-Leod και McCarty, η ΙΙ στο  πείραμα των Hershey και Chase και η ΙΙΙ στο πείραμα του Griffith.
β. Κάθε νουκλεοτίδιο του DNA αποτελείται από μια πεντόζη, τη δεοξυριβόζη. Στο 1' άνθρακα της δεοξυριβόζης είναι ενωμένη μια από τις εξής αζωτούχες βάσεις: αδενίνη (Α), γουανίνη (G), κυτοσίνη (C) ή θυμίνη (Τ), ενώ στο 5' άνθρακα της δεοξυριβόζης είναι ενωμένη μια φωσφορική ομάδα. Μια πολυνουκλεοτιδικη αλυσίδα σχηματίζεται από την ένωση πολλών νουκλεοτιδίων με ομοιοπολικό δεσμό. Ο δεσμός αυτός δημιουργείται μεταξύ του υδροξυλίου του 3' άνθρακα της πεντόζης του πρώτου νουκλεοτιδίου και της φωσφορικής ομάδας που είναι συνδεδεμένη στον 5' άνθρακα της πεντόζης του επόμενου νουκλεοτιδίου. Ο δεσμός αυτός ονομάζεται 3'-5' φωσφοδιεστερικός δεσμός. Με τον τρόπο αυτό η πολυνουκλεοτιδική αλυσίδα που δημιουργείται έχει ένα σκελετό, που αποτελείται από επανάληψη των μορίων φωσφορική ομάδα- πεντόζη- φωσφορική ομάδα- πεντόζη.

